paragraph_text: Reprezentacija se natjecala s amaterskim igračima sve do 1989. godine kada je FIBA dozvolila Sjedinjenim Američkim Državama da popune momčad s profesionalnim igračima.<ref>FIBA otvorila mjesto za NBA igrače The New York Times. Preuzeto 18. srpnja 2012. Prva takva momčad poznata kao "Dream Team", osvojila je zlatnu medalju 1992. godine na Olimpijskim igrama u Barceloni, igrajući u finalu protiv Hrvatske.<ref>The Globalized Association Pop Matters. Preuzeto 18. srpnja 2012. Uvođenjem profesionalnih igrača, reprezentacija je bila spremna na dominaciju nakon 1988. godine kada je osvojila samo broncu. Momčad profesionalnih igrača se natjecala na Svjetskom prvenstvu u košarci 1994. godine, završivši na prvom mjestu. Na Olimpijskim igrama, godina 1996., 2000. i 2008. su osvojili zlatne medalje.<ref>Olimpijska košarka Inside Hoops. Preuzeto 18. srpnja 2012. Međutim, američka dominacija je tih godina bila smanjena. Na Svjetskom prvenstvu 2002. godine nisu uspjeli osvojiti medalju, već su završili kao šesti. Na Olimpijadi 2004. godine u Ateni izgubili su tri utakmice na putu do brončane medalje, rekord koji zastupa više izgubljenih utakmica od svih prethodnih Olimpijada zajedno.<ref>[http://www.usabasketball.com/mens/national/moly_2004.html Olimpijske igre u Ateni 2004. godine - košarka] USA Basketball. Preuzeto 18. srpnja 2012.